
ŠAKIŲ RAJONO SAVIVALDYBĖS  TARYBA

SPRENDIMAS

DĖL PROJEKTO „MARIJAMPOLĖS APSKRITIES SAVIVALDYBIŲ KONTROLIERIŲ ADMINISTRACINIŲ GEBĖJIMŲ STIPRINIMAS IR VIEŠOJO ADMINISTRAVIMO EFEKTYVUMO DIDINIMAS“

2009 m. kovo 26 d. Nr. T -128
Šakiai


Savivaldybės  taryba, vadovaudamasi Lietuvos Respublikos  vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 4 d., nusprendžia:


1. Pritarti Šakių rajono savivaldybės Kontrolės ir audito tarnybos projekto „Marijampolės apskrities savivaldybių kontrolierių administracinių gebėjimų stiprinimas ir viešojo administravimo efektyvumo didinimas“  rengimui.


2. Rengti ir teikti projektinį pasiūlymą bei paraišką 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ priemonės VP1-4.1-VRM-04-R „Savivaldybių institucijų ir įstaigų dirbančiųjų kvalifikacijos tobulinimas“  finansavimui.  


3. Užtikrinti reikiamą ne mažesnį  kaip 15 proc.  projekto vertės dalies, proporcingai tenkančios Šakių rajono savivaldybės Kontrolės ir audito tarnybai, bendrafinansavimą iš savivaldybės Kontrolės ir audito tarnybos finansavimui  numatomų lėšų, jei pagal pateiktą paraišką   bus skirta  2007–2013 m. Žmogiškųjų išteklių plėtros veiksmų  programos  parama.


4. Įpareigoti savivaldybės kontrolierę Astą Domeikienę pasirašyti visus su   projektiniu pasiūlymu ir paraiška   susijusius dokumentus.


5. Skirti savivaldybės kontrolierę Astą Domeikienę projekto „Marijampolės apskrities savivaldybių kontrolierių administracinių gebėjimų stiprinimas ir viešojo administravimo efektyvumo didinimas“  vadove, atsakinga už projektinių pasiūlymų ir paraiškų parengimą bei pateikimą ir projekto įgyvendinimą.

Meras





                                             Juozas Bertašius

